rejauldu/bengali-wikipedia huggingface dataset:
চাম্বল বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।   আয়তন  চাম্বল ইউনিয়নের আয়তন ৮,৮৪৮ একর (৩৫.৮১ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী চাম্বল ইউনিয়নের মোট জনসংখ্যা ৩৪,১২১ জন। এর মধ্যে পুরুষ ১৭,২৬৫ জন এবং মহিলা ১৬,৮৫৬ জন। মোট পরিবার ৬,৭১৪টি।   অবস্থান ও সীমানা  বাঁশখালী উপজেলার দক্ষিণাংশে চাম্বল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে শীলকূপ ইউনিয়ন; পশ্চিমে গণ্ডামারা ইউনিয়ন; দক্ষিণে শেখেরখীল ইউনিয়ন ও পুঁইছড়ি ইউনিয়ন এবং পূর্বে লোহাগাড়া উপজেলার চুনতি ইউনিয়ন, আধুনগর ইউনিয়ন ও বড়হাতিয়া ইউনিয়ন অবস্থিত।   প্রশাসনিক কাঠামো  চাম্বল ইউনিয়ন বাঁশখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:  পশ্চিম চাম্বল  পূর্ব চাম্বল  জঙ্গল চাম্বল   শিক্ষা ব্যবস্থা  ২০১১ সালের আদমশুমারি অনুযায়ী চাম্বল ইউনিয়নের সাক্ষরতার হার ৩৩.৬%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৭টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  চাম্বল উচ্চ বিদ্যালয়  মাদ্রাসা  চাম্বল হযরত খাদিজাতুল কোবরা (রা.) মহিলা দাখিল মাদ্রাসা  শাহ আমানত দাখিল মাদ্রাসা  প্রাথমিক বিদ্যালয়  উত্তর চাম্বল সরকারি প্রাথমিক বিদ্যালয়  চাম্বল সরকারি প্রাথমিক বিদ্যালয়  দক্ষিণ চাম্বল সরকারি প্রাথমিক বিদ্যালয়  পশ্চিম চাম্বল ডেপুটিঘোনা সরকারি প্রাথমিক বিদ্যালয়  পশ্চিম চাম্বল মুন্সীখীল সরকারি প্রাথমিক বিদ্যালয়  পশ্চিম চাম্বল সরকারি প্রাথমিক বিদ্যালয়  পূর্ব চাম্বল সরকারি প্রাথমিক বিদ্যালয়   যোগাযোগ ব্যবস্থা  চাম্বল ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরনের যানবাহনে যোগাযোগ করা যায়।   খাল ও নদী  চাম্বল ইউনিয়নের পশ্চিম সীমান্ত দিয়ে বয়ে চলেছে জলকদর খাল।   হাট-বাজার  চাম্বল ইউনিয়নের প্রধান প্রধান হাট/বাজারগুলো হল চাম্বল বারইয়ার বাজার, চাম্বল গোলাম গজের বাজার, পশ্চিম চাম্বল বাংলাবাজার এবং পূর্ব চাম্বল মিয়ার দোকান হাট।   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বাঁশখালী উপজেলার ইউনিয়ন
শহীদ ইসরার (; জন্ম: ১ মার্চ, ১৯৫০ - মৃত্যু: ২৯ এপ্রিল, ২০১৩) সিন্ধু প্রদেশের করাচি এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।List of Pakistan Test Cricketers  ঘরোয়া প্রথম-শ্রেণীর পাকিস্তানি ক্রিকেটে করাচি ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   প্রথম-শ্রেণীর ক্রিকেট  ১৯৬৮-৬৯ মৌসুম থেকে ১৯৭৮-৭৯ মৌসুম পর্যন্ত শহীদ ইসরারের প্রথম-শ্রেণীর খেলোয়াড়ী জীবন চলমান ছিল।  তবে, অনিয়মিত অবস্থায় খেলতেন। কেবলমাত্র তিন মৌসুমে পূর্ণাঙ্গ সময় দিতে পেরেছিলেন।  সবমিলিয়ে ৩১টি প্রথম-শ্রেণীর খেলায় অংশ নিয়েছিলেন তিনি। এ পর্যায়ে ২৮ গড়ে ৮৬৮ রান তুলেন। উইকেটের পিছনে অবস্থান করে ৬৬ ক্যাচ ও ২২টি স্ট্যাম্পিং করেন তিনি। এক দশকের অধিক সময় প্রথম-শ্রেণীর ক্রিকেটের সাথে জড়িত ছিলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শহীদ ইসরার। ৩০ অক্টোবর, ১৯৭৬ তারিখে করাচিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।  ঐ টেস্টে তিনি ক্যাচ হাতছাড়া করেন। এর খেসারত গুণতে হয় দলকে। এ পর্যায়ে তার দলের জয়ের অবস্থানে ছিল। এগারো নম্বরে ব্যাটিংয়ে নেমে ৭ রানে অপরাজিত ছিলেন।  ২৯ এপ্রিল, ২০১৩ তারিখে ৬৩ বছর বয়সে সিন্ধু প্রদেশের করাচি এলাকায় শহীদ ইসরারের দেহাবসান ঘটে।   তথ্যসূত্র    আরও দেখুন   ইসরার আলী  ফজল-উর-রেহমান  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৫০-এ জন্ম বিষয়শ্রেণী:২০১৩-এ মৃত্যু বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি গ্রীনসের ক্রিকেটার বিষয়শ্রেণী:করাচি এ-এর ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:সিন্ধু এ-এর ক্রিকেটার
লাইনাস গ্যাব্রিয়েল সেবাস্টিয়ান (জন্ম ২০ আগস্ট, ১৯৮৬) একজন ইউটিউবার, উপস্থাপক, প্রযোজক এবং লাইনাস মিডিয়া গ্রুপ এর প্রতিষ্ঠাতা।  লাইনাস পরিচিত তার তৈরি করা টেকনোলজি বিষয়ক ইউটিউব চ্যনালে গুলোর জন্য, যার মধ্যে লাইনাস টেক টিপস, টেক কুইকি এবং চ্যানেল সুপার ফান অন্যতম।  ২০০৭ থেকে ২০১৫ সাল বন্ধ হয়ে যাবার আগ পর্যন্ত কানাডিয়ান কম্পিউটার বিক্রেতা কোম্পানি এনসিআইএক্স (NCIX) এর টেকনোলজি বিষয়ক ভিডিওর উপস্থাপক হিসেবে কাজ করে। ২০১৫ সালে, Inc. magazine লাইনাস সেবাস্টিয়ান কে "Top 30 Power Players in Tech" এর মধ্যে ৪র্থ হিসেবে নির্বাচিত করে।   References   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভিডিও ব্লগার বিষয়শ্রেণী:কানাডীয় ইউটিউবার বিষয়শ্রেণী:ইউটিউব ভ্লগার বিষয়শ্রেণী:টুইচ স্ট্রিমার
ডাউনটাউন হিরোজ ফুটবল ক্লাব হল ভারতের জম্মু ও কাশ্মীর অঞ্চলের শ্রীনগর শহরভিত্তিক একটি পেশাদার ফুটবল ক্লাব। যারা বর্তমানে আই-লিগ ৩ সহ জেকেএফএ পেশাদার লিগ প্রতিযোগিতায় খেলে।  ইতিহাস ক্লাবটি ২০২০ সালে তরুণ পেশাদারদের একটি গ্রুপ দ্বারা ক্রীড়া সংস্কৃতির প্রচার এবং যুবকদের মাদকাসক্তি থেকে দূরে রাখার লক্ষ্যে প্রতিষ্ঠিত হয়েছিল। ক্লাবের দর্শন হল তৃণমূল পর্যায়ে ফুটবল প্রতিভা লালন করা এবং বিশ্বমানের খেলোয়াড়দের বিকাশের জন্য উচ্চমানের প্রশিক্ষণ সুবিধা এবং কোচিং প্রদান করা। তাদের মূলমন্ত্র হল "খেলোয়াড়রা জন্মগ্রহণ করে, জন্ম নেয় না"।  ডাউনটাউন হিরোজ এফসি খেলার মাধ্যমে এই অঞ্চলের তরুণদের শক্তিকে ইতিবাচক লক্ষ্যের দিকে চালিত করা। উপত্যকার তরুণ-তরুণীদের মধ্যে মাদকাসক্তির ক্রমবর্ধমান হুমকির কারণে উদ্বিগ্ন হয়ে, তারা একটি ফুটবল ক্লাব প্রতিষ্ঠা করার সিদ্ধান্ত নিয়েছে ক্রীড়াঙ্গনের সংস্কৃতি গড়ে তুলতে এবং তরুণ প্রতিভার জন্য একটি আউটলেট প্রদান করার জন্য।  ক্লাবটির নামকরণ করা হয়েছে শ্রীনগরের ডাউনটাউন এলাকার নামানুসারে যেখানে প্রতিষ্ঠাতারা প্রথমে প্রতিভাবান তরুণ খেলোয়াড়দের জন্য অনুশীলন এবং স্কাউটিং শুরু করেছিলেন। ক্লাবটি ২০২৩ ডুরান্ড কাপ প্রতিযোগিতায় অংশগ্রহণ করেছিল যেখানে তারা গ্রুপ পর্বে শেষ করেছিল। মাঠ প্রথম দলটি শ্রীনগরের কেন্দ্রস্থলে অবস্থিত ইসলামিয়া কলেজে প্রশিক্ষণ নেয়। ক্লাবের যুব একাডেমি রায়নাওয়ারীতে কাজ করে।  মহিলা দল শ্রীনগরের সরকারি ডিগ্রি কলেজ বেমিনায় অনুশীলন সেশন করে।  লক্ষ্য দীর্ঘমেয়াদী দৃষ্টিভঙ্গি হল ডাউনটাউন হিরোজ এফসি কাশ্মীরি ফুটবলের একটি পাওয়ার হাউস হয়ে উঠবে এবং ভারতীয় ফুটবলের সর্বোচ্চ স্তরে প্রতিদ্বন্দ্বিতা করবে, যা জম্মু ও কাশ্মীর রাজ্যে খেলাধুলার গৌরব বয়ে আনবে। ক্লাবের লক্ষ্য আন্তর্জাতিক টুর্নামেন্টে ভারতের প্রতিনিধিত্ব করার জন্য যথেষ্ট ভাল খেলোয়াড় তৈরি করা।  সাফল্য ক্রিসমাস গোল্ড কাপ রানার্স-আপ (১): ২০২৩  তথ্যসূত্র  বিষয়শ্রেণী:২০২০-এ প্রতিষ্ঠিত ফুটবল ক্লাব বিষয়শ্রেণী:আই-লিগ ২-এর ক্লাব বিষয়শ্রেণী:জম্মু ও কাশ্মীরের ফুটবল ক্লাব
thumb|200px|জিওভান্নি ডোমেনিকো ক্যাসিনি  জিওভান্নি ডোমেনিকো ক্যাসিনি (জুন ৮, ১৬২৫ - সেপ্টেম্বর ১৪, ১৭১২) একজন ইতালীয় জ্যোতির্বিজ্ঞানী, প্রকৌশলী এবং জ্যোতিষী। তার অপর নাম হচ্ছে জিয়ানডোমেনিকো ক্যাসিনি। তিনি সানরেমো অঞ্চলের নিকটবর্তী পেরিনালদোতে জন্মগ্রহণ করেন। তখন ইতালীর এই অঞ্চল নিয়ে জেনোয়া প্রজাতন্ত্র গঠিত হয়েছিলো এবং এর কার্যকাল চলছিল।   ক্যাসিনির নামে নামাঙ্কিত   ক্যাসিনি-হাইগেন্‌স অভিযান - শনি গ্রহ গবেষণার কাজে প্রেরিত।  শনির বলয়ে ক্যাসিনি বিভাগ নামক অঞ্চল  আয়াপেটাস নামক উপগ্রহে ক্যাসিনি রেজিও নামক অদৃশ্য অঞ্চল   তথ্যসূত্র    বহিঃসংযোগ   Catholic Enyclopedia article    বিষয়শ্রেণী:১৬২৫-এ জন্ম বিষয়শ্রেণী:১৭১২-এ মৃত্যু বিষয়শ্রেণী:১৭শ শতাব্দীর ইতালীয় জ্যোতির্বিজ্ঞানী বিষয়শ্রেণী:১৮শ শতাব্দীর ইতালীয় গণিতবিদ বিষয়শ্রেণী:জ্যোতিষী বিষয়শ্রেণী:ফরাসি জ্যোতির্বিজ্ঞানী বিষয়শ্রেণী:ইতালীয় জ্যোতির্বিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:ইতালীয় রোমান ক্যাথলিক বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:১৭শ শতাব্দীর রোমান ক্যাথলিক বিষয়শ্রেণী:১৮শ শতাব্দীর রোমান ক্যাথলিক বিষয়শ্রেণী:ফ্রান্সের নাগরিকীকৃত নাগরিক
সখিপুর পি. এম. পাইলট মডেল গভঃ স্কুল এন্ড কলেজ সখিপুর উপজেলায় অবস্থিত একটি সরকারি মাধ্যমিক ও উচ্চমাধ্যমিক শিক্ষা প্রতিষ্ঠান।   ইতিহাস  ১৯৪৯ সালের ৩ মে, বিদ্যালয়ের প্রধান প্রতিষ্ঠাতা ও জমিদাতা শেখ হায়েত আলী সরকার বিদ্যালয়টি প্রতিষ্ঠা করেন। ১৯৬৯ সালে বিদ্যালয়টি তৎকালীন সরকার থেকে পাঠদানের অনুমতি ও স্কীকৃতিপ্রাপ্ত হয়। এরপর এমপিওভুক্ত থাকা অবস্থায় ২০১৮ সালের ১১ অক্টোবর মাধ্যমিক ও উচ্চ শিক্ষা বিভাগ বিদ্যালয়টিকে জাতীয়করণের প্রজ্ঞাপন জারি করে। এরই ধারবাহিকতায় ২০২৪ সালের ২৭ ফেব্রুয়ারি তারিখে ৩১ জন শিক্ষক এবং ৯ জন কর্মচারীকে এডহক ভিত্তিতে নিয়োগ প্রদান করা হয় এবং এমপিও বাতিল করণ, বদলি স্থগিতকরণের পাশাপাশি সরকারি বিধি-মোতাবেক বেতন-ভাতা চালু করা হয়।  ১৯৪৯ সালে বিদ্যালয়টি প্রথম সখীপুর পল্লী মঙ্গল উচ্চ বিদ্যালয় নামে প্রতিষ্ঠিত হয়েছিল। পাকিস্তান আমলে সারা পাকিস্তানের উল্লেখযোগ্য কয়েকটি স্কুলকে ব্রিটিশ শিক্ষা প্রকল্প "পাইলট প্রজেক্টের" আওতায় আনা হয়। এর মধ্যে "সখীপুর পল্লী মঙ্গল উচ্চ বিদ্যালয়" ও ছিল। পাইলট প্রজেক্টের আওতায় সকল স্কুলের নামের সঙ্গে 'পাইলট' যুক্ত হয়। ২০০৯ সালে শিক্ষা প্রকৌশল অধিদপ্তরের 'Transformation of Existing Non-Government Schools into Model   Schools in Selected 310 Upazilla Head Quarters' শীর্ষক প্রকল্পের আওতায় বিভিন্ন উন্নয়নমূলক কার্যক্রমের পাশাপাশি বিদ্যালয়ের নামের সাথে "মডেল" শব্দটি যুক্ত হয়।    শিক্ষা কার্যক্রম  বিদ্যালয়টিতে ৬ষ্ঠ থেকে দ্বাদশ শ্রেণি পর্যন্ত পাঠদান করানো হয়। বিদ্যালয়টি পূর্বে বালক বিশেষায়িত বিদ্যালয় থাকলেও ২০১৫ সাল থেকে সহশিক্ষা কার্যক্রম পরিচালিত হচ্ছে। এখানে সাধারণ শিক্ষাধারায় এবং বাংলা ভাষায় পাঠদান পরিচালিত হয়। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী।   উচ্চ মাধ্যমিক  সখীপুর পি. এম. পাইলট মডেল গভঃ স্কুল এন্ড কলেজে উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা শাখায় পাঠদান করা হয়। বিজ্ঞান ও ব্যবসায় শিক্ষা শাখায় ৫০টি করে এবং মানবিক শাখায় ১০০টিসহ মোট ২০০টি আসন রয়েছে এই শ্রেণিতে।   মাধ্যমিক  ৬ষ্ঠ শ্রেণিতে ভর্তি পরীক্ষার মাধ্যমে ভর্তির পাশাপাশি অন্যান্য শ্রেণিতে পরীক্ষা দিয়ে ভর্তির সুযোগ রয়েছে এই বিদ্যালয়টিতে। ৯ম-১০ম শ্রেণিতেও বিজ্ঞান, মানবিক ও ব্যবসায় শিক্ষা বিভাগ চালু আছে বিদ্যায়টিতে।   অবকাঠামো  বর্তমানে বিদ্যালয়টিতে একটি চারতলা পাকা দালান পাঠদানের জন্য ব্যবহৃত হয় এবং একটি দুতলা ভবন বিদ্যালয়ের দাপ্তরিক কাজে ব্যবহৃত হচ্ছে।   শ্রেণিকক্ষ  পুরো ভবনজুড়ে প্রায় ১০ টি মাল্টিমিডিয়া সমৃদ্ধ শ্রেণিকক্ষের পাশাপাশি প্রায় অর্ধশতাধিক শ্রেণিকক্ষে পাঠদান করানো হয়।   পাঠাগার  একাডেমিক ভবনেরই তিন তলার একটি কক্ষে রয়েছে একটি সমৃদ্ধ পাঠাগার। পাঠাগারটিতে রয়েছে বিশ্বসাহিত্য কেন্দ্রের অনেক বই এবং শিক্ষার্থীরা পরিচয় পত্র গ্রহণের মাধ্যমে এসব বই সংগ্রহ করে জ্ঞানসমৃদ্ধ হতে পারে। এর পাশাপাশি বিশ্বসাহিত্য কেন্দ্রের পরীক্ষায় অংশগ্রহণ করে বিভিন্ন পুরস্কার অর্জন করতে পারে।   কম্পিউটার ল্যাব  পাঠাগারের পাশেই একটি কম্পিউটার ল্যাব রয়েছে। যেখানে প্রায় অর্ধশতাধিক কম্পিউটার রয়েছে।   সহ-শিক্ষা কার্যক্রম    স্কাউটিং ও গার্ল গাইডিং  বিতর্ক প্রতিযোগিতা  বিশ্বসাহিত্য কেন্দ্র   তথ্যসূত্র   বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:টাঙ্গাইল জেলার বিদ্যালয়
দৈনিক ডেমোক্র্যাট  হল ক্যালিফোর্নিয়ার উডল্যান্ড এবং ইয়োলো কাউন্টি, ক্যালিফোর্নিয়ার একটি সংবাদপত্র। কাগজটির মালিক ডিজিটাল ফার্স্ট মিডিয়া। এর সদর দফতর উডল্যান্ডের ঐতিহাসিক ডাউনটাউনের মেইন স্ট্রিটের উডল্যান্ডে অবস্থিত। সাংবাদিক এবং সম্পাদক মিলে এর কর্মী চারজন।   ইতিহাস  ডেইলি ডেমোক্র্যাট ১৮৭৯ থেকে ১৯৮৪ পর্যন্ত লিক পরিবারের মালিকানাধীন ছিল, এরপর এটি ডনরে মিডিয়া গ্রুপের কাছে বিক্রি করা হয়েছিল। PUBLISHER TELLS STAFFERS WOODLAND PAPER REPORTEDLY SOLD ডনরে ১৯৯৯ সালে ক্যালিফোর্নিয়ার সংবাদপত্রের অংশীদারিত্বের উপর কাগজটির নিয়ন্ত্রণ দিয়েছিল। MediaNews, Donrey Papers Make Deal  তারপর কাগজটি কিনেছিল এর বর্তমান মালিক ডিজিটাল ফার্স্ট মিডিয়া।   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:ক্যালিফোর্নিয়ার দৈনিক সংবাদপত্র
২০২২ এশিয়ান গেমসের ফুটবল ২১ সেপ্টেম্বর থেকে ৬ অক্টোবর ২০২৩ পর্যন্ত চীনে অনুষ্ঠিত হয়।   প্রতিযোগিতার সময়সূচী  গ্রুপগ্রুপ পর্ব⅛শেষ ১৬ পর্ব¼কোয়ার্টার ফাইনাল½সেমি-ফাইনালব্রোঞ্জপদকব্রোঞ্জপদকের ম্যাচস্বর্ণপদকস্বর্ণপদকের ম্যাচ  মঙ্গল ১৯  বুধ ২০  বৃহস্পতি ২১  শুক্র ২২  শনি ২৩  রবি ২৪  সোম ২৫  মঙ্গল ২৬  বুধ ২৭  বৃহস্পতি ২৮  শুক্র ২৯  শনি ৩০  রবি ১  সোম ২  মঙ্গল ৩  বুধ ৪  বৃহস্পতি ৫  শুক্র ৬  শনি ৭   মহিলা       গ্রুপ ¼  ½  ব্রোঞ্জপদক স্বর্ণপদক     অংশগ্রহণকারী দেশ   গ্রুপ পর্বের জন্য ড্র ২০২৩ সালের ২৭ জুলাই টুর্নামেন্টের ড্র অনুষ্ঠিত হয়। ২০১৮ সালের পূর্ববর্তী এশিয়ান গেমসে তাদের পারফরম্যান্সের ভিত্তিতে দলগুলিকে চারটি পাত্রে বাছাই করা হয়েছিল। স্বয়ংক্রিয়ভাবে আয়োজক চীনকে এ১ পজিশনে বরাদ্দ করা হয়েছিল।  পাত্র ১পাত্র ২পাত্র ৩  দলীয় সদস্য   ভেন্যু  দুই শহরের পাঁচটি ভেন্যুতে এই টুর্নামেন্ট অনুষ্ঠিত হবে: হাংচৌওয়েনচৌ ইয়েলো ড্রাগন স্পোর্টস সেন্টার শাংচেং স্পোর্টস সেন্টার স্টেডিয়াম লিনপিং স্পোর্টস সেন্টার স্টেডিয়াম ওয়েনচৌ অলিম্পিক স্পোর্টস সেন্টার স্টেডিয়াম ওয়েনচৌ স্পোর্টস সেন্টার ধারণক্ষমতা: ৫১,৯৭১ ধারণক্ষমতা: ১৩,৫০০ ধারণক্ষমতা: ১০,২০০ ধারণক্ষমতা: ৫০,০০০ ধারণক্ষমতা: ১৮,০০০ 200px 150px  গ্রুপ পর্ব এশিয়ান গেমসের এই সংস্করণে ৫টি গ্রুপ রয়েছে যার মধ্যে ৩টি গ্রুপে ৩টি দল রয়েছে এবং ২টি গ্রুপে ৪টি দল রয়েছে। প্রতিটি গ্রুপের বিজয়ী এবং সেরা ৩ রানার্সআপ নকআউট পর্বে খেলার যোগ্যতা অর্জন করবে।  গ্রুপ এ  ম্যাচ  গ্রুপ বি  ম্যাচ  গ্রুপ সি  ম্যাচ  গ্রুপ ডি  ম্যাচ  গ্রুপ ই  ম্যাচ  দ্বিতীয় স্থান অর্জনকারী দলগুলোর র‌্যাঙ্কিং  নকআউট পর্ব বন্ধনী  কোয়ার্টার-ফাইনাল  সেমি-ফাইনাল  ব্রোঞ্জপদক ম্যাচ  স্বর্ণপদক ম্যাচ   গোলদাতা   আরও দেখুন ২০২২ এশিয়ান গেমসে ফুটবল – পুরুষদের টুর্নামেন্ট  তথ্যসূত্র  বহিঃসংযোগ প্রাতিষ্ঠানিক ওয়েবসাইট  বিষয়শ্রেণী:২০২২ এশিয়ান গেমস বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা বিষয়শ্রেণী:২০২৩-এ ফুটবল বিষয়শ্রেণী:স্বাগতিক চীনে আন্তর্জাতিক ফুটবল প্রতিযোগিতা বিষয়শ্রেণী:এশিয়ান গেমসে ফুটবল বিষয়শ্রেণী:কোভিড-১৯ মহামারীর কারণে স্থগিত ক্রীড়া প্রতিযোগিতা
বেগম রাশেদা সুলতানা বাংলাদেশের একজন নির্বাচন কমিশনার ও সাবেক বিচারক ছিলেন।  তিনি ২০২২ সালে মন্ত্রিপরিষদ বিভাগ থেকে জারি করা প্রজ্ঞাপনের মাধ্যমে নির্বাচন কমিশনার হিসেবে নিয়োগপ্রাপ্ত হন।  প্রারম্ভিক জীবন কর্মজীবন বেগম রাশেদা সুলতানা বিসিএস ৮৫ ব্যাচের (৭ম বিসিএস) বিচার ক্যাডারে সহকারী জজ ও মুন্সেফ হিসেবে ১৯৮৮ সালে ফেব্রুয়ারি মাসে যোগদান করেন। তিনি সর্বশেষ ২০২০ সালে রংপুরের জেলা ও দায়রা জজ হিসেবে অবসর গ্রহণ করেন। ব্যক্তিগত জীবন রাশেদা সুলতানার বাড়ি সিরাজগঞ্জের কাজীপুরে হলেও তিনি সিরাজগঞ্জ শহরে বসবাস করেন। তাঁর ছেলে খুলনা বিশ্ববিদ্যালয়ের আইনের শিক্ষক। আরও দেখুন হাবিবুল আউয়াল কমিশন  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নির্বাচন কমিশনার বিষয়শ্রেণী:সিরাজগঞ্জ জেলার ব্যক্তি
ব্যবহার  {{তথ্য়ছক বাংলার মন্দির স্থাপত্য | নাম                   = | ছবি                   = | ছবির_আকার            = | বিকল্প                 = | বিবরণ                 = <!-- titled displayed below that image --> | অক্ষাংশ                = | দ্রাঘিমাংশ              = | দেশ                   = | জেলা                  = | অঞ্চল                 = | স্থাপত্যরীতি             = | ভাগ                   = | উপভাগ                = | ভাস্কর্য                  = | উচ্চতা                 = | উপাদান                = | স্বত্বাধিকারী              = | মূর্তি                   = | উৎসব                 = | নির্মান শুরু             =  <--বছর--> | নির্মান শুরু করেন       = | নির্মান শেষ             =  <--বছর--> | নির্মান শেষ করেন       = | বর্তমান অবস্থা           = | ক্ষতিগ্রস্থ হয়            =  <--বছর--> | ক্ষতিগ্রস্থের কারণ        = | সংস্কার                =  <--বছর--> | সংস্কার করেন          = | ধ্বংসপ্রাপ্ত হয়          = | ধ্বংসের কারণ          = | ওয়েবসাইট             = | পাদটিকা               = }}   আরও দেখুন
স্যার রবার্ট করবেট (সি. ১৩৫৪ - ৫ জুলাই ১৪১৭) একজন ইংরেজ জমির মালিক, সংসদ সদস্য (এমপি) এবং উচ্চ শেরিফ ছিলেন।  তিনি কিংস ব্রমলি, স্টাফোর্ডশায়ার এবং হ্যাডলি, শ্রপশায়ারের স্যার রবার্ট করবেটের (সি. ১৩৩০ - ১৪০৪) পুত্র এবং উত্তরাধিকারী হিসাবে জন্মগ্রহণ করেছিলেন। জুন থেকে সেপ্টেম্বর ১৩৭৮ পর্যন্ত টমাস অফ উডস্টকের নেতৃত্বে ফ্রান্সে সামরিক চাকরির পর ১৩৭২ সালের জুলাইয়ের মধ্যে তিনি নাইট উপাধি লাভ করেন। তার প্রধান বাসস্থান ছিল সাফোকের অ্যাসিংটন। তার বার্কশায়ারের বাড়ি ছিল টিউবনিতে । তার জীবদ্দশায় তিনি বিবাহের মাধ্যমে বেশ কিছু সম্পত্তি অর্জন করেছিলেন।  ১৩৯৯ সালে তাকে আজীবনের জন্য বার্খাম্পস্টেড দুর্গের কনস্টেবল করা হয়েছিল। তিনি ১৪০১ থেকে ১৪০৭ সাল পর্যন্ত হার্টফোর্ডশায়ারের একজন বিচারপতি অফ দ্য পিস (জেপি) ছিলেন। তিনি ১৪০৬-০৭ এবং ১৪১০-১১-এর জন্য অক্সফোর্ডশায়ার এবং বার্কশায়ারের উচ্চ শেরিফ, ১৪০৮-০৯-এর জন্য উইল্টশায়ারের উচ্চ শেরিফ এবং ১৪১৩-১৫-এর জন্য শ্রপশায়ারের উচ্চ শেরিফ নিযুক্ত হন। অফিসের শেষ মেয়াদে তিনি কিছুটা অস্বাভাবিকভাবে সাফোকের একজন এমপিও ছিলেন।  তিনি ১৩৮৫ এবং ১৩৯৭ সালে উইল্টশায়ারের জন্য, ১৪০২ এবং ১৪০৪ সালে হার্টফোর্ডশায়ারের জন্য এবং ১৪১৪ সালে সাফোকের জন্য দুবার এমপি নির্বাচিত হন।  তিনি ১৪১৭ সালে মারা যান। তিনি তিনবার বিয়ে করেছিলেন: প্রথমত এলিস, হার্টফোর্ডশায়ারের হডেসডনের স্যার জন ল্যাংটনের কন্যা এবং উত্তরাধিকারী; দ্বিতীয়ত জোয়ান, নর্থচার্চ, হার্টফোর্ডশায়ারের রাল্ফ ব্রোকের কন্যা এবং সহকারী এবং উইল্টশায়ারের আপটন স্কুডামোরের স্যার পিটার স্কুডামোরের বিধবা; এবং তৃতীয়ত আরেকজন জোয়ান, স্যার জন থর্নবারির মেয়ে এবং চেস্টারটন, ওয়ারউইকশায়ারের উইলিয়াম পেটো এবং স্ট্যাফোর্ডশায়ারের গনোসালের জন নাইটলি উভয়ের বিধবা। তার স্থলাভিষিক্ত হন তার মেয়ে সিবিল, সেজিনকোট, গ্লুচেস্টারশায়ারের জন গ্রেভিলের স্ত্রী। ১৪৪৪ সালে গ্রেভিলের মৃত্যুর পর, তার সম্পত্তি স্যার রবার্টের সৎ ভাই স্যার গাই করবেটের ছেলের কাছে চলে যায়।   তথ্যসূত্র   বিষয়শ্রেণী:উইল্টশায়ারের ইংল্যান্ডের সংসদ সদস্য (প্রাক-১৭০৭) বিষয়শ্রেণী:জন্মের সাল অনিশ্চিত বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য জানুয়ারি ১৩৯৭ বিষয়শ্রেণী:ইংল্যান্ডের সংসদ সদস্য ১৩৮৫ বিষয়শ্রেণী:১৪১৭-এ মৃত্যু বিষয়শ্রেণী:হার্টফোর্ডশায়ারের ইংল্যান্ডের সংসদ সদস্য
মানোএল দা আস্‌সুম্পসাঁউ () একজন পর্তুগিজ যিনি অষ্টাদশ শতাব্দীতে ভারতবর্ষে আগমন করেছিলেন। বলা হয়ে থাকে তিনিই প্রথম ইউরোপিয় যিনি ভালোবেসে বাংলা ভাষার আসক্ত হয়েছিলেন। তিনি একজন ক্যাথলিক পাদ্রী যিনি ধর্ম প্রচারের উদ্দেশ্য নিয়ে প্রধানত অবিভক্ত বঙ্গ এলাকায় আস্তানা গেড়ে বসবাস শুরু করেন। বাংলাভাষী জনগণের মধ্যে খ্রিস্ট ধর্ম প্রচারের সুবিধার্তে তিনি একটি গ্রন্থ রচনা করেন। এ গ্রন্থের নাম কৃপার শাস্ত্রের অর্থ ভেদ। মূল গ্রন্থটি পর্তুগিজ ভাষায় রচিত। তবে একই সঙ্গে বঙ্গানুবাদ প্রদান করা হয়েছে। অর্থ্যাৎ কার্যত এটি একটি দ্বিভাষিক গ্রন্থ। তবে উল্লেখ্য যে, বঙ্গানুবাদ মুদ্রিত হয়েছে রোমান হরফে, বাংলা বা দেবনাগরী হরফে নয়। ইফ্‌ফাত আরা: জানার আছে অনেক কিছু, দেশ প্রকাশন, ১৯৯৯, শাহবাগ, ঢাকা।  অধিকন্তু আস্‌সুম্পসাঁউ বাংলা ভাষার একটি ব্যাকরণ রচনা করার প্রয়াস নেন। এ গ্রন্থটিও রোমান হরফে রচিত। সংক্ষেপে এর নাম ভোকাবুলারিও। এ গ্রন্থে ব্যাকরণ ছাড়াও বাংলা-পর্তুগিজ ও পর্তুগিজ-বাংলা অভিধান সংকলিত ছিল। গ্রন্থটি দুটি রচনার সময় তিনি ঢাকার অদূরে হালের গাজীপুর জেলার অন্তর্গত ভাওয়াল গড়ে অবস্থান করছিলেন।    বাংলা গদ্য রীতি  মানোএল দা আস্‌সুম্পসাঁউ-এর রচনা রীতি বাংলা গদ্যের অন্যতম আদি নিদর্শন। ১৭৪৩ সালে প্রকাশিত কৃপার শাস্ত্রের অর্থ ভেদ গ্রন্থ থেকে নিম্নরূপ উদাহরণ দেয়া যেতে পারে। লক্ষ্যণীয় এই অংশে ঢাকা এলাকার কথ্য ভাষা প্রতিফলিতঃ– ফ্লান্দিয়া দেশে এক সিপাই বড় তেজোবন্ত আছিল। লড়াই করিতে করিতে বড় নাম তাহার হইল, এবং রাজায় তাহারে অনেক ধন দিলেন। ধন পাইয়া তাহার পিতামাতার ঘরে গেল। তাহার দেশে রাত্রে পৌঁছিল। তাহার এক বইন আছিল ; তাহার পন্থে লাগাল পাইল ; ভাইয়ে বইনরে চিনিল, তাহারে বইনে না চিনিল। তখন সে বইনেরে কহিল, "তুমি কী আমারে চিন?" "না, ঠাকুর" বইনে কহিল। সে কহিল,"আমি তোমার ভাই।" ভাইয়ের নাম শুনিয়া উনি বড় প্রীত হইল। ভাইয়ে ঘরের খবর লইল, জিজ্ঞাস করিল, "আমারদিগের পিতামাতা কেমন আছেন?" বইনে কহিল, "কুশল।" দুইজনে কথাবার্তা কহিল।কৃপার শাস্ত্রের অর্থ ভেদ, ১৭৪৩, পুঁথি ১, তাজেল ৩।   তথ্যসূত্র    বহিঃসংযোগ     বিষয়শ্রেণী:বাংলা ভাষা বিষয়শ্রেণী:পর্তুগিজ খ্রিস্টান মিশনারী বিষয়শ্রেণী:পর্তুগিজ রোমান ক্যাথলিক বিষয়শ্রেণী:রোমান ক্যাথলিক মিশনারী বিষয়শ্রেণী:ভারতে খ্রিস্টান ধর্মপ্রচারক বিষয়শ্রেণী:মৃত্যুর সাল অজানা বিষয়শ্রেণী:ধর্মপ্রচারক ভাষাবিদ
The articles in this category have been proposed for deletion since  , . Once an article has been tagged with  for at least 7 days (it is currently ) it may be deleted by anadmin. Anyone can remove the prod template at any time if they disagree with the deletion to stop the process. Only uncontroversial articles may be deleted using proposed deletion. Do not re-list an article if someone has removed the prod template; instead, list it on WP:AFD and seek a consensus to delete it.  Once this category is at least 7 days old and it no longer contains any articles it should be speedily deleted.   This template will be automatically included on the daily proposed deletion categories.
চায়না রিসার্চ গ্রুপ হল ২০২০ সালের এপ্রিলে রক্ষণশীল সাংসদ টম টুগেনধাত এবং নীল ও'ব্রায়েন দ্বারা প্রতিষ্ঠিত একটি দল।   এটি চীনের প্রতি ব্রিটিশ সরকারের কাছ থেকে আরও সমালোচনামূলক বৈদেশিক নীতির লক্ষ্যে প্রতিষ্ঠা করা হয়।   এটি মূলত রক্ষণশীল সাংসদদের দ্বারা গঠিত তবে অন্যান্য দলের সদস্যরাও এতে জড়িত।  গ্রুপটি দাবি করে, এর লক্ষ্য হল "চীনের অর্থনৈতিক উচ্চাকাঙ্ক্ষা এবং বৈশ্বিক ভূমিকা সম্পর্কে আরও ভাল ধারণা" অর্জন করা। এটি যুক্তরাজ্যের পঞ্চম প্রজন্মের নেটওয়ার্কে হুয়াওয়ের ভূমিকা, চীনের কথিত কোভিড-১৯ বিভ্রান্তিমূলক প্রচারণা, এবং এর বৈদেশিক নীতি, বিশেষ করে বিশ্বের দরিদ্র অঞ্চলগুলির সাথে এর সম্পর্ক অন্তর্ভুক্ত করা, গ্লোবাল সাউথ এবং বেল্ট অ্যান্ড রোড ইনিশিয়েটিভ বিষয়ক অন্যান্য বিষয়কেও তাদের কাজের অন্তরভুক্ত করে।   গোষ্ঠীটি চীনা সরকারের (জিনজিয়াং-এ উইঘুরদের নিপীড়ন সহ) মানবাধিকার লঙ্ঘনের কারণে মার্কিন সরকারের নিষেধাজ্ঞারও আহ্বান জানিয়েছে।  ২০২১ সালের মার্চ মাসে, সিআরজি এবং এর প্রতিষ্ঠাতা ও সমস্থানীয় অন্যান্য গ্রুপগুলিকে চীনে নিষিদ্ধ করা হয়েছিল। চীনের পররাষ্ট্র মন্ত্রণালয় এর বিবৃতি অনুযায়ী, এটি চীনে মানবাধিকার পরিস্টহিতি সম্পর্কে "উদ্দেশ্যমূলকভাবে মিথ্যা ও বিভ্রান্তি ছড়ানোর" জন্য নিষিদ্ধ হয়েছে যার ফলশ্রুতিতে এর সদস্যদের পরবর্তীতে চীনে প্রবেশ নিষিদ্ধ করা হয়েছিল (হংকং এবং ম্যাকাও সহ) এবং চীনা নাগরিক এবং প্রতিষ্ঠানগুলিকে তাদের সাথে ব্যবসা করা নিষিদ্ধ করা হয়েছে।      তথ্যসূত্র   বিষয়শ্রেণী:২০২০-এ প্রতিষ্ঠিত সংগঠন বিষয়শ্রেণী:২০২০-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের রাজনীতিতে কোভিড-১৯ মহামারীর প্রভাব
thumb|নরো্ওজিও পোয়েট ক্যাফে, নিউ ইয়র্ক সিটি  পোয়েট্রি স্ল্যাম () হল একটি  প্রতিযোগিতামূলক শিল্পআনুষ্ঠান, যেখানে কবিদের দ্বারা শ্রোতা এবং বিচারকদের একটি প্যানেলের সামনে স্বতন্ত্র বা মূল কবিতা আবৃত্তি করা হয়। পোয়েট্রি স্ল্যামের বিভিন্ন ধরন থাকতে পারে, তবে প্রায়শই স্ল্যামগুলি উচ্চস্বরে এবং প্রাণবন্ত, দর্শকদের অংশগ্রহণ, উল্লাসের সাথে নাটকীয়ভাবে পরিবেশিত হয়ে থাকে। হিপ হপ সঙ্গীত এবং শহুরে সংস্কৃতির শক্তিশালী প্রভাব, এবং অংশগ্রহণকারীদের নেপথ্য ভূমিকা বিভিন্ন হতে থাকে।  কবিতা আবৃত্তিকে একাডেমিয়া থেকে জনপ্রিয় দর্শকদের কাছে নিয়ে যাওয়ার প্রয়াশে নকশাকৃত প্রথম স্ল্যাম প্রতিযোগিতার মাধ্যমে ১৯৮৪ সালে মার্কিন যুক্তরাষ্ট্রের শিকাগোতে কবিতা স্ল্যাম শুরু হয়। মার্কিন কবি মার্ক স্মিথ, সেই সময়ে কবিতার দৃশ্যটিকে "খুবই কাঠামোবদ্ধ এবং ঠাসাঠাসি" বলে বিশ্বাস করেন, উন্মুক্ত মাইক্রোফোন কবিতা পাঠে অংশ নিয়ে পরীক্ষা-নিরীক্ষা শুরু করেন এবং তারপর প্রতিযোগিতার উপাদানটি প্রবর্তন করে সেগুলিকে স্ল্যামে পরিণত করেন।  একটি কবিতা স্ল্যামে পরিবেশনাকে বিষয়বস্তুর মতো উৎসাহ এবং শৈলীর উপর বিচার করা হয় এবং কবিরা ব্যক্তি বা দল হিসেবে প্রতিদ্বন্দ্বিতা করতে পারেন। বিচারকার্য প্রায়শই বিচারকের একটি প্যানেলের মাধ্যমে পরিচালিত হয়, সাধারণত পাঁচজন, যারা সাধারণত দর্শকদের মধ্য থেকে নির্বাচিত হন। কখনো কখনো দর্শকদের প্রতিক্রিয়ার মাধ্যমে কবিদের বিচার করা হয়।  তথ্যসূত্র  বহিঃসংযোগ  International Poetry Slam Portal (european) "An Incomplete History of Slam" at e-poets.net  "Verbs On Asphalt: A History of the Nuyorican Poetry Slam" Documentary Film about the National Poetry Slam Indiefeed Performance Poetry Channel Nine-Part Podcast Series on the History of the New York City Poetry Slam DU Poetry - performance poetry and Slam Poetry showcase Prize Poem: an online poetry slam    বিষয়শ্রেণী:পরিবেশন শিল্পকলা বিষয়শ্রেণী:আফ্রিকান-মার্কিন সংস্কৃতি
স্বাস্থ্য এবং দীর্ঘ জীবন অসমীয়া ভাষাতে প্রকাশিত একটি স্বাস্থ্য সম্পৰ্কীয় ম্যাগাজিন। ম্যাগাজিনটির  প্রধান সম্পাদক শরত্‍ রাজখোয়া, নির্বাহী সম্পাদক ডাঃ মিহির কুমার গোস্বামী (অবৈতনিক) এবং সার্কুলেশনের দায়িত্বে আছেন তপন কলিতা।স্বাস্থ্য এবং দীর্ঘ জীবন, ফেব্রুয়ারি ২০১৩, পৃষ্ঠা১ ডাঃ গকুল বরা, ডাঃ (ড°) রতন কুমার কটকী, ডাঃ মানস প্রতিম বরুয়া, ডাঃ দিগন্ত চেতিয়া, ডাঃ বিষ্ণুপ্রসাদ শর্মা, ভেষজ রত্ন ড গুণারাম খনিকর এবং গুয়াহাটি উচ্চ ন্যায়ালয় এর অধিবক্তা অসীম চমুয়া ম্যাগাজিনটির উপদেষ্টা। ২০১২ সালের জুন মাসে ম্যাগাজিনটির দ্বাদশ বছর পূর্ণ করে।  লেখনিসমূহ ম্যাগাজিনটিতে মূলতঃ স্বাস্থ্য, রোগ এবং নিরাময় সম্পর্কিত প্রবন্ধ প্রকাশিত হয়। এর সাথে বনৌষধি পরিচয়, যোগাসন সম্পৰ্কীয় লেখনি, পাঠকের চিঠি ইত্যাদির সাথে স্বাস্থ্য সম্পর্কিত খবর (স্বাস্থ্য সংবাদ) ও প্রকাশ পায়।  নিয়মিত পৃষ্ঠাসমূহ আইতার দিহা : বিভিন্ন বনৌষধি এবং ঘরুয়া দ্রব্যের রোগ আরোগ্যের দিক। আরোগ্য বিধান : হোমিও চিকিত্‍সার প্রশ্নোত্তর পাতা। ডাঃ জাহির আব্বাস ইউসুফ রোগীদের প্রশ্নের উত্তর দিয়ে থাকেন। লাফিং থেরাপি : কৌতুকের পাতা। শিশু ক্লাব : শিশুদের আলোকচিত্রের পাতা।  তথ্যসূত্র  বিষয়শ্রেণী:অসমীয়া সংবাদপত্র